**КОМИ РЕСПУБЛИКАСА ЛИЦЕНЗИЯ СЛУЖБАЛÖН ТШÖКТÖД**

**«Коми Республика мутасын алкоголя прöдукцияöн торйöн вузасьöм декларируйтöм кузя государственнöй мог збыльмöдан административнöй регламент вынсьöдöм йылысь» Коми Республикаса лицензия службалöн 2010 во ода-кора тöлысь 26 лунся 52-О №-а тшöктöдö вежсьöмъяс пыртöм йылысь**

Пыртны «Коми Республика мутасын алкоголя прöдукцияöн торйöн вузасьöм декларируйтöм кузя государственнöй мог збыльмöдан административнöй регламент вынсьöдöм йылысь» Коми Республикаса лицензия службалöн 2010 во ода-кора тöлысь 26 лунся 52-О №-а тшöктöдö татшöм вежсьöмъяс:

Коми Республика мутасын алкоголя прöдукцияöн торйöн вузасьöм декларируйтöм кузя государственнöй мог збыльмöдан административнöй регламентын (содтöд):

1. грифсö гижны тадзи: «Вынсьöдöма Коми Республикаса лицензия службалöн 2010 во ода-кора тöлысь 26 лунся 52-О №-а тшöктöдöн (содтöд)»;

2. 1.5 пунктса 3 абзацын «алкоголя прöдукцияöн торйöн вузасьöм йылысь декларация» кывъяс бöрын содтыны «(водзö- декларация)» кывъяс;

3. 1.6 пунктын «декларируйтöм» кыв вежны «декларационнöй» кывйöн;

4. 2.1.2.1-2.1.2.4. пунктъяслысь нумерациясö лöсялöмöн вежны 2.1.3. – 2.1.6. нумерацияöн;

5. 2.1.4. пунктса 2 да 4 абзацъясö содтыны «Коми Республикаса Правительство» кывъяс;

6. 2.2.1.1. пункт гижны тадзи:

«2.2.2. Декларация сетан отчётнöй кадколастöн лыддьыссьö квартал, во джын, öкмыс тöлысь, во.»;

7. 2.2.1.2. пункт гижны тадзи:

«2.2.3. Декларация сетöны Службаö бумага вылын отчётнöй кадколаст кывкöртöдъяс серти отчётнöй кад кольöм бöрын тöлысьлöн 20 лунысь оз сёрджык, быд квартал: тöвшöр, косму, сора, йирым тöлысьясын.

Кор Службаö декларация сетан бöръя луныс воö уджавтöм (праздник) лун вылö, сэки сiйöс сетан лунöн лыддьыссьö уджавтöм (праздник) лун бöрся луныс.»;

8. 2.2.1.3. да 2.2.1.4. пунктъяслысь нумерациясö лöсялöмöн вежны 2.2.4. да 2.2.5. нумерацияöн;

9. 2.4.3. пунктын «и» кывйитöдсö киритны;

10. 2.4.4. пунктса 2 абзацын «, мый вынсьöдöма нормативнöй правовöй актöн» кывъяс дорö содтыны «Коми Республикаса Правительстволöн» кывъяс;

11. 3.1.3. пунктын «, мый вынсьöдöма нормативнöй правовöй актöн» кывъяс дорö содтыны «Коми Республикаса Правительстволöн» кывъяс;

12. 3.1.4. пункт гижны тадзи:

«3.1.4. Декларацияяссö (стöчмöдöм декларацияяссö) вермöны сетны Службаö организацияясöс петкöдлысьяс либö пошта пыр мöдöдöмöн опись пуктöмöн.

Службалы колö дзик пыр пасйыны петкöдлысьöн сетöм декларация (стöчмöдöм декларация) да сылöн корöм серти пуктыны декларация (стöчмöдöм декларация) копияö пыран номер да босьтан кадпас.

Кор декларацияыс (стöчмöдöм декларацияыс) Службаö воис пошта пыр, сэки сiйöс пасйöны öти уджалан лунöн.

Кор декларациясö (стöчмöдöм декларациясö) мöдöдöма пошта пыр, сэки мöдöдан луннас лыддьыссьö конвертын штемпель вылын пошта пыр мöдöдан кадпас.

Декларациясö (стöчмöдöм декларациясö) вермöны примитны да пасйыны Коми Республикаса лицензия службалöн Ухта карын, Воркута карын мутас юкöдув да найöс пасйöм бöрын сетöны службаса öтув юкöнö.

Декларациясö (стöчмöдöм декларациясö) пасйöны электроннöй документооборот системаын.»;

13. 3.1.6. пунктсö киритны;

14. 3.1.7. пунктсö гижны тадзи:

«3.1.6. Административнöй процедуралöн помшуöмöн лоö декларацияяс (стöчмöдöм декларация) электроннöй документооборот системаын примитöм да пасйöм да Службаса алкоголя прöдукциялöн бергалöм бöрся контроль юкöнö декларацияяс (стöчмöдöм декларация) сетöм.

Административнöй процедура збыльмöдан меддыр кадыс - кык уджалан лун.».

15. 3.2.2. пунктсö гижны тадзи:

«3.2.2. Декларацияын (стöчмöдöм декларацияын) индöм юöрсö прöверитöны алкоголя прöдукциялöн бергалöм бöрся контроль юкöнса чина йöз со мый вылö:

- кутчысьöны-ö декларациялöн вынсьöдöм формаö да сiйöс гижан тырвыйöлунö;

- колана-ногöн-ö индöма отчётнöй кадколаст;

- индöма-ö декларацияын бергалан алкоголя прöдукциялöн мында йылысь юöр дал серти (1 дал = 10 литр);

- колана ногöн-ö классифицируйтöма алкоголя прöдукция сикассö;

- колана-ногöн-ö индöма отчётнöй кадколаст заводитчöм вылö алкоголя прöдукция колясъяс;

- индöма-ö декларацияын бергалан алкоголя прöдукциялöн мында йылысь юöр отчётнöй кадколаст заводитчöмсянь водзö содöмöн;

- колана-ногöн-ö арталöма отчётнöй кадколаст помасьöм вылö колясъяс (баланс);

- эскöдöма-ö юöръяс, мый петкöдлöма декларацияын (декларация дорö содтöдын) организациялöн юрнуöдысьлöн да бухгалтерлöн кырымпасъясöн, а сiдзжö организациялöн печатьöн.»;

16. 3.2.4. пункт гижны тадзи:

«3.2.4. Декларацияясын (стöчмöдöм декларацияясын) лицензиатöн индöм юöр содтöд прöверитны коланлун вылö подулöн лоöны öшыбкаяс, мый эрдöдiсны тайö административнöй регламентса 3.2.2. пунктын пасйöм критерийясын, а сiдзжö:

- эм вуштöмъяс, веськöдöмъяс да юöрсö абу стöча гижöма:

- сетöма бергалан алкоголя прöдукция нулевöй мындаöн декларация»;

17. 3.2.5. пунктса 2 абзац гижны тадзи:

«3.2.5. Алкоголя прöдукциялöн бергалöм бöрся контроль юкöнса чина морт лицензируйтан да видзöдан юкöнсянь лицензиатъяслысь, кодъяс сетiсны бергалан алкоголя прöдукция нулевöй мындаöн декларация, лыддьöг йылысь юöр (реестрысь выписка) босьтöмсянь куим уджалан лунöн мöдöдö организацияяслы, кодъяс Коми Республика мутасын оптöн вайöны алкоголя прöдукция, вылынджык индöм лицензиатъяслы алкоголя прöдукция вайöмсö эскöдöм йылысь запросъяс.»;

18. 5.9. пунктын «2.2.1» лыдпас вежны «2.1.1.» лыдпасöн.

Юрнуöдысь С.А.Усачёв

Сыктывкар

2010 вося йирым тöлысь 4 лун

93-О №

Вуджöдiс Коснырева Е.Г., 4673 пас